X.A.III.101

Trealamh teileachumarsáide. a. Aon chineál trealaimh cumarsáide, nach bhfuil á rialú ag 5A001.a (16), atá saincheaptha chun oibriú lasmuigh den raon teochta 219 K (-54 °C) go 397 K (124 °C). b. Trealamh agus córais tarchurtha teileachumarsáide, agus comhpháirteanna agus gabhálais atá saincheaptha lena n-aghaidh, ag a bhfuil aon cheann de na tréithe, feidhmeanna nó gnéithe seo a leanas: Nóta: Trealamh tarchurtha teileachumarsáide: a. Arna aicmiú mar a leanas, nó teaglamaí díobh sin: 1. Trealamh raidió (e.g., tarchuradóir, glacadóirí agus trasghlacadóirí); 2. Trealamh teirminéil líne; 3. Trealamh aimplitheora idirmheánaigh; 4. Trealamh athchurtha; 5. Trealamh athghiniúna; 6. Ionchódóirí aistriúcháin (traschódóirí) 7. Trealamh ilphléacsaithe (lena n-áirítear ilphléascú staidrimh); 8. Modhnóirí/dímhodhnóirí (móideimí) 9. Trealamh tras-ilphléascaithe (féach an Moladh ó CCITT G701); 10. Trealamh trasnasctha digiteach den chineál ‘rialú le ríomhchlár stóráilte’; 11. ‘Tairsí’ agus ‘droichid’; 12. ‘Aonaid um rochtain meán cumarsáide’; agus b. Arna ceapadh le haghaidh a úsáide i gcumarsáid cainéil aonair nó ilchainéil trí aon cheann díobh seo a leanas: 1. Sreang (líne); 2. Cábla comhaiseach; 3. Cábla snáithín optúil; 4. Radaíocht leictreamaighnéadach; nó 5. Forleathadh fuaimthoinne faoi uisce 1. Ina n-úsáidtear teicnící digiteacha, lena n-áirítear próiseáil dhigiteach comharthaí analógacha, agus é ceaptha chun a bheith ag oibriú ar ‘ráta an aistrithe dhigitigh’ ar an leibhéal is airde ilphléacaithe os cionn 45 Mbit/s nó ar ‘ráta iomlán an aistrithe dhigitigh’ os cionn 90 Mbit/s; Nóta: Ní rialaítear le X.A.III.101.b.1 trealamh atá saindeartha chun a chomhtháite agus a oibrithe in aon chóras satailíte le haghaidh úsáid shibhialta. 2. Móideimí a úsáideann ‘bandaleithead aon chainéil gutha amháin’ ar a bhfuil ‘ráta comharthaíochta sonraí’ os cionn 9 600 giotán in aghaidh an tsoicind; 3. Tá trealamh trasnasctha digiteach den chineál ‘rialú le ríomhchlár stóráilte’ ann ag a bhfuil ‘ráta aistrithe dhigitigh’ is mó ná 8,5 Mbit/s in aghaidh an phoirt. 4. Trealamh raidió ina bhfuil aon cheann díobh seo a leanas: a. ‘Rialaitheoirí rochtana ar an líonra’ agus an meán coiteann atá gaolmhar leo, ag a bhfuil ‘ráta aistrithe dhigitigh’ is mó ná 33 Mbit/s; nó b. ‘Rialaitheoirí cainéal cumarsáide’ ag a bhfuil aschur digiteach ag a bhfuil ‘ráta comharthaíochta sonraí’ is mó ná 64 000 bit/s in aghaidh an chainéil; Nóta: Más amhlaidh go bhfuil ‘rialaitheoir rochtana ar an líonra’ in aon trealamh neamhrialaithe, ní ceadmhach aon chineál comhéadain teileachumarsáide a bheith aige, cé is moite díobh sin a dtugtar tuairisc orthu in X.A.III.101.b.4, ach gan é a bheith á rialú aige. 5. Trealamh lena n-úsáidtear ‘léasar’, ina bhfuil aon cheann de na tréithe seo a leanas: a. Tonnfhad tarchurtha os cionn 1 000 nm; nó b. Lena n-úsáidtear teicnící analógacha agus ag a bhfuil bandaleithead os cionn 45 MHz; c. Úsáidtear leis teicnící optúla comhtháite tarchuradóireachta nó teicnící braite optúla comhtháite (ar a dtugtar teicnící homaidíne nó teicnící heitridíne freisin); d. Úsáidtear leis teicnící ilphléacsaithe roinnte tonnfhad; nó e. Trealamh a dhéanann ‘aimpliú optúil’; 6. Trealamh raidió a oibríonn ag minicíochtaí ionchurtha nó aschurtha os cionn: a. 31 GHz le haghaidh feidhmchláir idir satailít agus stáisiún talún; nó b. 26,5 GHz le haghaidh feidhmchláir eile; Nóta: Le X.A.III.101.b.6., ní rialaítear trealamh le haghaidh úsáid shibhialta nuair atá sé i gcomhréir le banda leithdháilte de chuid Aontas Idirnáisiúnta Teileachumarsáide idir 26,5 GHz agus 31 GHz. 7. Is trealamh raidió é ar fíor ina leith aon cheann díobh seo a leanas: a. Úsáidtear ann teicnící Modhnúcháin Aimplitiúide Cearnaithe (QAM) os cionn leibhéal 4 más mó ná 8,5 Mbit/s ‘ráta iomlán an aistrithe dhigitigh’; b. Úsáidtear ann teicnící Modhnúcháin Aimplitiúide Cearnaithe (QAM) os cionn leibhéal 16 más cothrom le 8,5 Mbit/s nó más lú ná sin ‘ráta iomlán an aistrithe dhigitigh’; c. Úsáidtear teicnící modhnúcháin dhigiteacha eile ann agus is mó ná 3 bit/s/Hz an ‘éifeachtúlacht speictreach’; nó d. Oibríonn sé sa bhanda 1,5 MHz go 87,5 MHz agus ionchorpraítear leis teicnící oiriúnaitheacha lena soláthraítear sochtadh is mó ná 15 dB ar chomhartha trasnaíochta. Nótaí: 1. Ní rialaítear le X.A.III.101.b.7 trealamh atá saindeartha chun a chomhtháite agus a oibrithe in aon chóras satailíte le haghaidh úsáid shibhialta. 2. Ní rialaítear le X.A.III.101.b.7 trealamh athsheachadáin raidió a bhfuiltear lena oibriú i mbanda arna leithroinnt ag an Aοntas Teileachumarsáide Idirnáisiúnta (ITU): a. Ar fíor ina leith aon cheann díobh seo a leanas: 1. Ní théann sé thar 960 MHz; nó 2. Ní mó ná 8,5 Mbit/s an ‘ráta iomlán an aistrithe dhigitigh’ ann; agus b. Ní mó ná 4 bit/s/Hz an ‘éifeachtúlacht speictreach’ ann. c. Trealamh lascacháin den chineál ‘rialú le ríomhchlár stóráilte’ agus córais chomharthaíochta ghaolmhara, ag a bhfuil aon cheann de na saintréithe, de na feidhmeanna nó de na sainghnéithe seo a leanas, agus comhpháirteanna agus gabhálais atá saindeartha lena n-aghaidh: Nóta: Maidir le hilphléacsóirí staitistiúla ag a bhfuil ionchur digiteach agus aschur digiteach agus a chuireann lascachán ar fáil, caitear leo mar lasca den chineál 'rialú le ríomhchlár stóráilte'. 1. Trealamh nó córais ‘lascacháin sonraí (teachtaireachtaí)’ atá deartha le haghaidh ‘lascadh paicéid’, cóimealacha leictreonacha agus ‘comhpháirteanna’ lena n-aghaidh, cé is moite dóibh siúd a shonraítear in LCM nó i Rialachán (AE) 2021/821. 2. Ní úsáidtear; 3. Ródú nó lascadh paicéad ‘sonragraim’; Nóta: Ní rialaítear le X.A.III.101.c.3 líonraí nach n-úsáidtear iontu ach ‘rialaitheoirí rochtana ar an líonra’, ná líonraí nach n-úsáidtear iontu ach na ‘rialaitheoirí rochtana ar an líonra’ féin. 4. Ní úsáidtear; 5. Tosaíocht il-leibhéil agus réamhthosaíocht le haghaidh lascadh ciorcad; Nóta: Ní rialaítear le X.A.III.101.c.5 réamhthosaíocht glao aon-leibhéil. 6. Tá sé deartha le haghaidh glaonna raidió cheallaigh ar lasca ceallacha eile a chur ar atreo go huathoibríoch nó le haghaidh nascadh go huathoibríoch le bunachar láraithe suibscríobhaithe a bhfuil níos mó ná aon lasc amháin ag baint úsáid as; 7. Tá trealamh trasnasctha digiteach den chineál ‘rialú le ríomhchlár stóráilte’ ann ag a bhfuil ‘ráta aistrithe dhigitigh’ is mó ná 8,5 Mbit/s in aghaidh an phoirt. 8. Tá ‘comharthaíocht cainéil choitinn’ ann a oibríonn i mód oibriúcháin neamh-chomhcheangailte, sin nó i mód oibriúcháin cuasa-chomhcheangailte; 9. ‘Ródú oiriúnaitheach dinimiciúil’; 10. Is éard ata ann lasca paicéid, lasca ciorcad agus ródairí ag a bhfuil poirt nó línte a théann thar an méid seo a leanas: a. ‘Ráta comharthaíochta sonraí’64 000 bit/s in aghaidh an phoirt le haghaidh ‘rialaitheoir cainéil cumarsáide’; nó Nóta: Ní rialaítear le X.A.III.101.c.10.a naisc ilchodacha ilphléacs nach bhfuil comhdhéanta ach de bhealaí cumarsáide nach rialaítear go leithleach le X.A.III.101.b.1. b. ‘Ráta aistrithe dhigitigh’ 33 Mbit/s le haghaidh ‘rialaitheoir um rochtain ar an líonra’ agus meáin choiteanna ghaolmhara; Nóta: Ní rialaítear le X.A.III.101.c.10 lasca paicéid ná ródairí ag a bhfuil poirt nó línte nach dtéann thar na teorainneacha atá in X.A.III.101.c.10. 11. ‘Lascadh optúil’; 12. Úsáidtear teicnící den chineál ‘Modh Aistrithe Aisioncronach’ (‘ATM’) ann. d. Snáithíní optúla agus cáblaí snáithíní optúla is faide ná 50 m atá deartha le haghaidh oibriú aonmhóid; e. Rialú láraithe líonra ar fíor ina leith gach ceann díobh seo a leanas: 1. Faigheann sé sonraí ó na nóid; agus 2. Déanann sé próiseáil ar na sonraí sin chun rialú tráchta a dhéanamh nach n-éilíonn aon chinntí ón oibreoir, agus ar an gcaoi sin déanann sé ‘ródú oiriúnaitheach dinimiciúil’; Nóta 1: Ní chuimsítear le X.A.III.101.e cásanna a bhaineann le cinntí ródúcháin a dhéantar de réir faisnéis réamhshainithe. Nóta 2: Ní chuirtear as an áireamh le X.A.III.101.e rialú tráchta a athraíonn de réir dálaí tráchta staitistiúla intuartha. f. Aeróga eagair chéimnithe, a oibríonn ag minicíocht is airde ná 10,5 GHz, ina bhfuil eilimintí gníomhacha agus comhpháirteanna dáilte, agus atá deartha ar bhealach a fhágann gur féidir rialú leictreonach a dhéanamh ar mhúnlú agus ar threodhíriú léasa, cé is moite de chórais tuirlingthe ina bhfuil ionstraimí atá de réir chaighdeáin na hEagraíochta Eitlíochta Sibhialta Idirnáisiúnta (ICAO) (corais tuirlingthe micreathoinne (MLS)). g. Trealamh cumarsáide móibílí, cé is moite de sin a shonraítear in LCM nó i Rialachán (AE) 2021/821, agus cóimeálacha leictreonacha agus comhpháirteanna lena n-aghaidh; nó h. Trealamh cumarsáide athsheachadáin raidió atá deartha lena úsáid ag minicíochtaí 19,7 GHz nó níos airde, agus comhpháirteanna lena aghaidh, cé is moite díobh sin a shonraítear in LCM nó i Rialachán (AE) 2021/821. Nóta Teicniúil: Chun críoch X.A.III.101: 1) Modh aistrithe is ea é “modh aistrithe aisioncronach” (‘ATM’) ina n-eagraítear an fhaisnéis i gcealla; tá sé aisioncronach sa bhrí go bhfuil atarlú na gceall ag brath ar an ráta giotán atá ag teastáil nó ar an ráta giotán meandrach. 2) Trealamh cumarsáide sonraí is ea é “bandaleithead aon chainéil gutha amháin” atá ceaptha oibriú ar aon chainéal gutha amháin, is é sin 3 100 Hz, faoi mar a shainítear i Moladh G.151 ó CCITT. 3) An comhéadan fisiceach is ea é “rialaitheoir an chainéil chumarsáide”, lena rialaítear sreabhadh na faisnéise digití sioncrónaí nó aisioncrónaí. Cóimeáil atá ann is féidir a chomhtháthú i dtrealamh ríomhaireachta nó i dtrealamh teileachumarsáide ionas go mbeidh rochtain ar chumarsáid. 4) Eintiteas cuimsithe, neamhspleách sonraí is ea é “sonragram” ina n-iompraítear faisnéis leordhóthanach ionas gur féidir í a threorú ón bhfoinse go dtí trealamh teirminéil sonraí an chinn scríbe gan a bheith ag brath ar mhalartuithe a rinneadh ní ba luaithe idir an fhoinse sin agus trealamh teirminéil sonraí an chinn scríbe agus an líonra iompair. 5) Saoráid is ea é “mear-roghnaigh” a bhfuil feidhm aici maidir le glaonna fíorúla a fhágann go bhfuil trealamh teirminéil in ann cur lena chumas sonraí a tharchur i “bpaicéid” a bhaineann le leagan amach agus imréiteach na nglaonna agus atá lasmuigh de chumais bhunúsacha na nglaonna fíorúla. 6) “Tairseach” is ea í an fheidhm is féidir le haon teanglaim de threalamh agus “bogearra” a dhéanamh, ar feidhm í a dhéanann na coinbhinsiúin a chomhshó chun faisnéis a úsáidtear i gcóras amháin a ionadú, a phróiseáil nó a chur in iúl do na coinbhinsiúin chomhfhreagracha, ach éagsúla, a úsáidtear i gcóras eile. 7) Líonra digiteach aontaithe ó cheann go ceann is ea é an “Líonra Digiteach de Sheirbhísí Comhtháite” (ISDN), ina dtarchuirtear sonraí ó gach cineál cumarsáide (e.g. Guth, téacs, sonraí, pictiúir socra agus reatha) ó phort (teirminéal) sa mhalartán (lasc) thar aon líne rochtana go dtí an rannpháirtí agus ar ais uaidh. 8) Is éard is “paicéad” ann, grúpa de dhigití dénártha lena n-áirítear sonraí agus comharthaí rialaithe glaonna a dhéantar a lascadh mar aonad iomlán comhchodach amháin. Na sonraí, na comharthaí rialaithe glaonna agus an fhaisnéis rialaithe earráide a d’fhéadfadh a bheith ann, déantar iad a shocrú i bhformáid shonraithe. 9) Ciallaíonn “comharthaíocht cainéil choitinn” faisnéis rialaithe (comharthaíocht) a tharchur trí chainéal ar leithligh seachas an cainéal a úsáidtear le haghaidh na dteachtaireachtaí. Is gnách go rialaíonn an cainéal comharthaíochta an iliomad cainéal teachtaireachtaí. 10) Ciallaíonn “ráta comharthaíochta sonraí” an ráta, mar a shainítear i Moltadh 53-36 ó ITU, agus é á chur san áireamh nach cothrom le chéile, i gcás modhnú neamh-dhénártha, báid in aghaidh an tsoicind agus giotáin in aghaidh an tsoicind. Cuimsítear giotáin le haghaidh códaithe, seiceála agus feidhmeanna sioncronaithe. 11) Ciallaíonn “ródú oiriúnaitheach dinimiciúil” trácht a athródú go huathoibríoch agus an t-athródú sin arna bhunú ar bhrath agus ar anailísiú na ndálaí líonra láithreacha iarbhír 12) Ciallaíonn “aonaid um rochtain meán cumarsáide” trealamh ina bhfuil comhéadan cumarsáide amháin nó níos mó (“Rialaitheoir rochtana ar an líonra”, “rialaitheoir cainéil cumarsáide”, móideim nó bus ríomhaire) lena nasctar trealamh teirminéil le líonra. 13) Ciallaíonn “éifeachtúlacht speictreach” an “ráta aistrithe dhigitigh” [giotáin/s] / 6 dB bandaleithead speictrim in Hz. 14) Is éard is ‘rialú le ríomhchlár stóráilte’ ann rialú a úsáideann treoracha atá stóráilte in stóras leictreonach ar féidir do phróiseálaí iad a rith chun feidhmiú feidhmeanna réamhchinntithe a stiúradh. Nóta: Is féidir do threalamh a bheith faoi “rialú le ríomhchlár stóráilte” bíodh an stóráil leictreonach á dhéanamh go hinmheánach sa trealamh nó go seachtrach.